Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: Magyarországon lásd még az 5/1990.(IV.12.)KöHÉM rendeletet.
Paragraph Index: 3231

c) nem szükséges bizonyítani, hogy a hőcserélő elviseli a mérsékelt utóégéseket. 9.8.6.2 Abban a raktérben, ahol tartány van nem szabad elhelyezni az égéshő felhasználásával működő fűtőberendezés működéséhez szükséges tüzelőanyag-tartályt, áramforrást, porlasztó levegő (égési levegő) és fűtőlevegő beszívónyílást, illetve égéstermék kivezetőnyílást. Biztosítani kell, hogy a fűtőlevegő kivezetőnyílása ne legyen eltorlaszolva. Bármelyik szerelvény legfeljebb 50 °C-ra melegedhet fel. A raktéren belül elhelyezett fűtőberendezésnek olyannak kell lennie, hogy üzemi körülmények között a robbanóképes környezetben ne okozzon gyulladást. 9.8.7 Kiegészítő biztonsági követelmények 9.8.7.1 A MEMU-kat a motortérben keletkező tűz leküzdésére önműködő tűzoltó készülékkel kell felszerelni. 9.8.7.2 A rakományt az abroncstűzzel szemben fémből készült hőszigetelő pajzzsal kell védeni. 9.8.8 Kiegészítő közbiztonsági követelmények A MEMU-n a keverő- és töltőberendezést és a különleges rakteret zárral kell ellátni.

Source: https://magyarkozlony.hu/hivatalos-lapok/945632c814e61ccd58078b16a375f75379bcd27e/dokumentumok/1c7a9d1f95d97be00af195dd2cdb79c5644f2a7d/letoltes